pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-‘สุชาติ’ มอบ ผู้ช่วยรัฐมนตรีฯ เร่งยกระดับช่างมืออาชีพรับธุรกิจโรงแรม จ.ภูเก็ต ฟื้นตัวหลังโควิด -19 คลี่คลาย
วันจันทร์ที่ 2 พฤศจิกายน 2563
‘สุชาติ’ มอบ ผู้ช่วยรัฐมนตรีฯ เร่งยกระดับช่างมืออาชีพรับธุรกิจโรงแรม จ.ภูเก็ต ฟื้นตัวหลังโควิด -19 คลี่คลาย
รัฐมนตรีสุชาติ ชมกลิ่น มอบหมาย ผู้ช่วยรัฐมนตรีประจํากระทรวงแรงงาน ตรวจเยี่ยมให้กําลังใจผู้เข้ารับการฝึกอบรม หลักสูตร “การบริหารงานช่างอย่างมืออาชีพ” รองรับภาคธุรกิจบริการ โรงแรมและการท่องเที่ยวฟื้นตัวภายหลังโควิด -19 คลี่คลาย
เมื่อวันที่ 2 พฤศจิกายน 2563 นายสุชาติ ชมกลิ่น รัฐมนตรีว่าการกระทรวงแรงงาน มอบหมาย นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน เป็นประธานกล่าวในการตรวจเยี่ยมให้กําลังใจผู้เข้ารับการฝึกอบรมหลักสูตร “การบริหารงานช่างอย่างมืออาชีพ” ณ โรงแรมพูลแมนภูเก็ต พันวา บีช รีสอร์ท จังหวัดภูเก็ต โดยมี นายธวัช เบญจาทิกุล อธิบดีกรมพัฒนาฝีมือแรงงาน และผู้อํานวยการสถาบันพัฒนาฝีมือแรงงาน 21 ภูเก็ต เข้าร่วมในครั้งนี้ด้วย โดยผู้ช่วยรัฐมนตรีประจํากระทรวงแรงงาน กล่าวว่า รัฐบาลภายใต้การนําของท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้ให้ความสําคัญในการพัฒนาเศรษฐกิจประเทศ โดยการส่งเสริมและพัฒนาทักษะฝีมือแรงงาน ในวันนี้ ท่านสุชาติ ชมกลิ่น รัฐมนตรีว่าการกระทรวงแรงงาน จึงได้มอบหมายให้ผมมาพบปะกับผู้เข้ารับการฝึกอบรมหลักสูตร “การบริหารงานช่างอย่างมืออาชีพ” ผมขอชื่นชมและให้กําลังใจทุกท่าน เพราะการพัฒนาฝีมือแรงงานของช่างโรงแรม นับว่าเป็นกลไกสําคัญอย่างยิ่งในการดูแลงานซ่อมบํารุงของโรงแรมทั้งระบบไฟ ระบบน้ํา ระบบปรับอากาศ ให้สามารถใช้งานได้อย่างต่อเนื่อง โดยเฉพาะอย่างยิ่งถ้าโรงแรมมีหัวหน้าช่างที่มีความรู้ ทักษะความสามารถในการบริหารจัดการงานช่างอย่างเป็นระบบและมีประสิทธิภาพด้วยแล้วงานบริการต่าง ๆ ของโรงแรมจะเป็นไปด้วยความเรียบร้อยมีประสิทธิภาพ ได้รับความพึงพอใจจากลูกค้า ลดปัญหาข้อร้องเรียน ลดการสูญเสีย รวมทั้งต้นทุนการดําเนินงาน
“ผมขอชื่นชมกรมพัฒนาฝีมือแรงงาน โดยสถาบันพัฒนาฝีมือแรงงาน 21 ภูเก็ต และภาคเอกชนที่เกี่ยวข้อง ที่ร่วมกันช่วยเหลือสถานประกอบกิจการโรงแรมซึ่งได้รับผลกระทบโดยตรง อันเนื่องมาจากสถานการณ์การแพร่ระบาดของโรคโควิด – 19 ในการพัฒนายกระดับความรู้ความสามารถให้แก่หัวหน้าช่างโรงแรม” นายสุรชัย กล่าว
รัฐบาลไทย-ข่าวทำเนียบรัฐบาล-รมว.วธ.เยี่ยมชมการพัฒนาบ้านชินประชา ซึ่งเป็นบ้านหลังแรกของจังหวัดภูเก็ต หรือที่เรียกว่า “อังม่อเหลา” สร้างขึ้นช่วงปลายรัชสมัยรัชกาลที่ ๕
วันอังคารที่ 3 พฤศจิกายน 2563
รมว.วธ.เยี่ยมชมการพัฒนาบ้านชินประชา ซึ่งเป็นบ้านหลังแรกของจังหวัดภูเก็ต หรือที่เรียกว่า “อังม่อเหลา” สร้างขึ้นช่วงปลายรัชสมัยรัชกาลที่ ๕
รมว.วธ.เยี่ยมชมการพัฒนาบ้านชินประชา ซึ่งเป็นบ้านหลังแรกของจังหวัดภูเก็ต หรือที่เรียกว่า “อังม่อเหลา” สร้างขึ้นช่วงปลายรัชสมัยรัชกาลที่ ๕
วันที่ ๒ พฤศจิกายน ๒๕๖๓ เวลา ๑๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรม และผู้บริหารกระทรวงวัฒนธรรม เยี่ยมชมการพัฒนาบ้านชินประชา ซึ่งเป็นบ้านหลังแรกของจังหวัดภูเก็ต หรือที่เรียกว่า “อังม่อเหลา” สร้างขึ้นช่วงปลายรัชสมัยรัชกาลที่ ๕ โดยพระพิทักษ์ชินประชา(ตันม่าเสียง) มีลักษณะโดดเด่นแบบชิโน-โปรตุกีส ภายในจัดแสดงประวัติศาสตร์ความเป็นมาของภูเก็ต ให้เป็นแหล่งเรียนรู้และแหล่งท่องเที่ยวทางวัฒนธรรม โดยมี นางจรูญรัตน์ ตัณฑวณิช ให้การต้อนรับ และนําชม
รัฐบาลไทย-ข่าวทำเนียบรัฐบาล-“ดีอีเอส” ต้อนรับกรรมาธิการฯพัฒนาการเมือง-สื่อมวลชน สภาผู้แทนฯ เดินทางศึกษาดูงานศูนย์เฝ้าระวังและติดตามสถานการณ์การชุมนุม ศูนย์เฝ้าระวังเว็บไซต์ที่ไม่เหมาะสมและศูนย์ต่อต้านข่าวปลอม
วันอังคารที่ 3 พฤศจิกายน 2563
“ดีอีเอส” ต้อนรับกรรมาธิการฯพัฒนาการเมือง-สื่อมวลชน สภาผู้แทนฯ เดินทางศึกษาดูงานศูนย์เฝ้าระวังและติดตามสถานการณ์การชุมนุม ศูนย์เฝ้าระวังเว็บไซต์ที่ไม่เหมาะสมและศูนย์ต่อต้านข่าวปลอม
“ดีอีเอส” ต้อนรับกรรมาธิการฯพัฒนาการเมือง-สื่อมวลชน สภาผู้แทนฯ เดินทางศึกษาดูงานศูนย์เฝ้าระวังและติดตามสถานการณ์การชุมนุม ศูนย์เฝ้าระวังเว็บไซต์ที่ไม่เหมาะสมและศูนย์ต่อต้านข่าวปลอม
เมื่อวันที่3พฤศจิกายน2563นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมร่วมให้การต้อนรับคณะกรรมาธิการพัฒนาการเมืองการสื่อมวลชนและการมีส่วนร่วมของประชาชนสภาผู้แทนราษฎรเพื่อศึกษาดูงานศูนย์เฝ้าระวังและติดตามสถานการณ์การชุมนุมศูนย์เฝ้าระวังเว็บไซต์ที่ไม่เหมาะสมและต่อต้านข่าวปลอมในการนี้ได้รับฟังบรรยายสรุปเกี่ยวโครงสร้างการดําเนินงานระเบียบปฎิบัติและขั้นตอนการปฎิบัติงานของศูนย์ฯณห้องประชุมบมจ.ทีโอทีถ.แจ้งวัฒนะโดยในที่ประชุมได้รายงานภาพรวมผลการดําเนินการของศูนย์ต่อต้านข่าวปลอมประเทศไทยว่าปัจจุบันได้มีการรับแจ้งเบาะแสและติดตามการสนทนาบนโลกออนไลน์เกี่ยวกับข่าวปลอมตั้งแต่วันที่1พ.ย. 62 -2พ.ย. 63  มีข้อความข่าวที่ต้องคัดกรองทั้งหมด26,091,975ข้อความข้อความข่าวที่เข้าเกณฑ์ดาเนินการตรวจสอบทั้งหมด19,553ข้อความโดยหลังจากคัดกรองพบข้อความข่าวที่ต้องดาเนินการตรวจสอบทั้งหมด6,877เรื่อง
**************
รัฐบาลไทย-ข่าวทำเนียบรัฐบาล-ไทยเป็นเจ้าภาพจัดประชุมนักระบาดวิทยาภาคสนามวาระความมั่นคงด้านสุขภาพโลก
วันอังคารที่ 3 พฤศจิกายน 2563
ไทยเป็นเจ้าภาพจัดประชุมนักระบาดวิทยาภาคสนามวาระความมั่นคงด้านสุขภาพโลก
ประเทศไทยเป็นเจ้าภาพจัดประชุมนักระบาดวิทยา 38 ประเทศ วาระความมั่นคงด้านสุขภาพโลกผ่านระบบออนไลน์ “จากวิกฤตเป็นโอกาสในการพัฒนากําลังคนด้านระบาดวิทยาภาคสนาม”
ประเทศไทยเป็นเจ้าภาพจัดประชุมนักระบาดวิทยา 38 ประเทศ วาระความมั่นคงด้านสุขภาพโลกผ่านระบบออนไลน์ “จากวิกฤตเป็นโอกาสในการพัฒนากําลังคนด้านระบาดวิทยาภาคสนาม”
เย็นวันนี้ (3 พฤศจิกายน 2563) ที่โรงแรมแกรนด์เซ็นเตอร์พอยต์ เพลินจิต กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมวาระความมั่นคงด้านสุขภาพโลก “จากวิกฤตเป็นโอกาสในการพัฒนากําลังคนด้านระบาดวิทยาภาคสนาม" โดยไทยได้รับเกียรติให้เป็นเจ้าภาพจัดประชุมผ่านระบบออนไลน์ในวันที่ 3-4 พฤศจิกายน 2563 มีผู้แทนจากกระทรวงสาธารณสุข กระทรวงเกษตรและสหกรณ์ กระทรวงการต่างประเทศและองค์กรระหว่างประเทศ จาก 38 ประเทศ จํานวน 150 คนเข้าร่วมประชุม
นายอนุทินกล่าวว่า การที่ประเทศไทยสามารถรับมือการระบาดของโรคโควิด 19 ได้อย่างมีประสิทธิภาพนั้น มาจากวิสัยทัศน์ของผู้นําด้านสาธารณสุขที่ผ่านมา และพันธมิตรจากประเทศต่าง ๆ ที่ร่วมกันพัฒนากําลังคนด้านสาธารณสุข โดยเฉพาะอย่างยิ่งการอบรมนักระบาดวิทยาภาคสนามมากว่า 40 ปี และการสาธารณสุขมูลฐาน รวมถึงอาสาสมัครสาธารณสุขประจําหมู่บ้าน (อสม.) และภาคีเครือข่าย ที่มีการทํางานอย่างเข้มแข็ง โดยประเทศไทยได้ใช้วิกฤตการแพร่ระบาดของโรคโควิด 19 มาเป็นโอกาสในการพัฒนากําลังคนด้านสาธารณสุข ซึ่งการใช้ระบาดวิทยามีความสําคัญในการสร้างสมดุลระหว่างเศรษฐกิจและสาธารณสุข เช่น การผ่อนคลายมาตรการให้เศรษฐกิจขับเคลื่อนไปได้ ควบคู่กับความปลอดภัยด้านสุขภาพ จึงจําเป็นจะต้องมีกําลังคนที่เพียงพอในการรองรับงานป้องกันและควบคุมโรค
ประเทศไทยให้ความสําคัญใน 4 ประเด็น ดังนี้ 1.การวางแผนกําลังคนด้านสาธารณสุขที่สอดคล้องกับความจําเป็นของระบบสาธารณสุข 2.การผลิตและความก้าวหน้าในวิชาชีพของบุคลากร ทั้งด้านการรักษาและการป้องกันควบคุมโรค 3.การเตรียมการรองรับภาวะฉุกเฉิน มีกําลังคนที่มีความสามารถ พร้อมรับการระบาดได้อย่างมีประสิทธิภาพ และ4.มีเครือข่ายของสหสาขาวิชาชีพที่มีความหลากหลายและเป็นหนึ่งเดียวในการป้องกันควบคุมโรคอุบัติใหม่
นพ.โอภาส การย์กวินพงศ์ รักษาราชการแทนอธิบดีกรมควบคุมโรค กล่าวว่า ประเทศไทยมีการฝึกอบรมแพทย์และบุคลากรระบาดวิทยาภาคสนามต่อเนื่องมา 40 ปี และมีเครือข่ายที่ผ่านการพัฒนาทักษะการสอบสวนและควบคุมโรค ทําหน้าที่ตาม พ.ร.บ.โรคติดต่อของไทย และกฎอนามัยระหว่างประเทศ ทําให้จํากัดวงการระบาดของโรคโควิด 19 ได้อย่างมีประสิทธิภาพ กรมควบคุมโรคในฐานะประเทศผู้นําในการพัฒนากําลังคนด้านระบาดวิทยา พร้อมสนับสนุนการดําเนินงานในประเทศและร่วมกับประเทศสมาชิกวาระความมั่นคงสุขภาพโลก ให้บรรลุเป้าหมายคือการเพิ่มสมรรถนะบุคลากรให้ได้ตามมาตรฐานองค์การอนามัยโลก ตลอดจนสร้างเครือข่ายการทํางานระดับภูมิภาคและระดับโลกต่อไป
ปัจจุบันประเทศไทยมีผู้เชี่ยวชาญด้านระบาดวิทยาภาคสนามในระบบสาธารณสุขเพียง 160 คน จึงต้องเร่งจัดทําแผนการผลิตให้ได้ 350 คนภายใน 10 ปี และครอบคลุมทุกจังหวัด พร้อมหาแนวทางในการแก้ปัญหาการผลิตนักระบาดวิทยาภาคสนามของประเทศไทย ทั้งนี้ การประชุมวาระความมั่นคงด้านสุขภาพโลกในครั้งนี้ จะสรุปผลและนําเสนอต่อการประชุมระดับรัฐมนตรีของประเทศสมาชิกวาระความมั่นคงสุขภาพโลก ที่จะมีขึ้นในวันที่ 18-20 พฤศจิกายน 2563
รัฐบาลไทย-ข่าวทำเนียบรัฐบาล-Fitch คงอันดับความน่าเชื่อถือของไทยพื้นฐานเศรษฐกิจยังแกร่ง
วันอังคารที่ 3 พฤศจิกายน 2563
Fitch คงอันดับความน่าเชื่อถือของไทยพื้นฐานเศรษฐกิจยังแกร่ง
วันอังคารที่ 3 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
บริษัท Fitch Ratings ซึ่งเป็นบริษัทจัดอันดับความน่าเชื่อถือที่สะท้อนความเชื่อมั่นให้กับนักลงทุน ได้คงอันดับความน่าเชื่อถือของประเทศไทยหรือ Credit Rating ที่ BBB+ และคงมุมมองความน่าเชื่อถืออยู่ในระดับมีเสถียรภาพ เนื่องจากประเทศไทยมีความเข้มแข็งภาคการคลังและการเงินต่างประเทศอยู่ในระดับสูง สามารถรองรับการเปลี่ยนแปลงและความผันผวนของเศรษฐกิจ และการแพร่ระบาดของโรคโควิด-19 ได้เป็นอย่างดี และยังมีความแข็งแกร่งในการบริหารจัดการทางการคลังอย่างรอบคอบ โดยคาดว่าเศรษฐกิจไทยในปี 2564 จะฟื้นตัวขึ้นที่ร้อยละ 3.8 หลังงบประมาณรายจ่ายประจําปี 2564 มีผลบังคับใช้แล้ว ซึ่งจะช่วยสร้างความเชื่อมั่นในประสิทธิภาพการใช้จ่ายของภาครัฐให้มีความต่อเนื่องได้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.วธ.ประชุมหารือร่วมกับผู้นำทางศาสนา เรื่อง การยึดมั่นศาสนาตามพระราโชบายด้านการศึกษาเพื่อขับเคลื่อนสู่การปฏิบัติในการประชุมคณะรัฐมนตรีอย่างเป็นทางการนอกสถานที่ ครั้งที่ ๓/๒๕๖๓
วันอังคารที่ 3 พฤศจิกายน 2563
รมว.วธ.ประชุมหารือร่วมกับผู้นําทางศาสนา เรื่อง การยึดมั่นศาสนาตามพระราโชบายด้านการศึกษาเพื่อขับเคลื่อนสู่การปฏิบัติในการประชุมคณะรัฐมนตรีอย่างเป็นทางการนอกสถานที่ ครั้งที่ ๓/๒๕๖๓
รมว.วธ.ประชุมหารือร่วมกับผู้นําทางศาสนา เรื่อง การยึดมั่นศาสนาตามพระราโชบายด้านการศึกษาเพื่อขับเคลื่อนสู่การปฏิบัติในการประชุมคณะรัฐมนตรีอย่างเป็นทางการนอกสถานที่ ครั้งที่ ๓/๒๕๖๓
วันที่ ๒ พฤศจิกายน ๒๕๖๓ เวลา ๑๖.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ประชุมหารือร่วมกับผู้นําทางศาสนา เรื่อง การยึดมั่นศาสนาตามพระราโชบายด้านการศึกษาเพื่อขับเคลื่อนสู่การปฏิบัติในการประชุมคณะรัฐมนตรีอย่างเป็นทางการนอกสถานที่ ครั้งที่ ๓/๒๕๖๓ พร้อมทั้งติดตามการดําเนินงานพัฒนาศักยภาพพิพิธภัณฑสถานแห่งชาติ ถลาง เป็นแหล่งเรียนรู้และแหล่งท่องเที่ยวทางวัฒนธรรม โดยมี นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม ผู้แทน ๕ ศาสนา หัวหน้าส่วนราชการ และผู้แทนหน่วยงานที่เกี่ยวข้อง เข้าร่วมประชุม ณ พิพิธภัณฑสถานแห่งชาติ ถลาง อําเภอถลาง จังหวัดภูเก็ต
รัฐบาลไทย-ข่าวทำเนียบรัฐบาล-ปลัดวธ.เป็นประธานประชุมหารือและติดตามการดำเนินงานของสำนักงานวัฒนธรรมจังหวัดในพื้นที่ภาคใต้ ฝั่งอันดามัน
วันอังคารที่ 3 พฤศจิกายน 2563
ปลัดวธ.เป็นประธานประชุมหารือและติดตามการดําเนินงานของสํานักงานวัฒนธรรมจังหวัดในพื้นที่ภาคใต้ ฝั่งอันดามัน
ปลัดวธ.เป็นประธานประชุมหารือและติดตามการดําเนินงานของสํานักงานวัฒนธรรมจังหวัดในพื้นที่ภาคใต้ ฝั่งอันดามัน
วันที่ ๓ พฤศจิกายน ๒๕๖๓ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานประชุมหารือและติดตามการดําเนินงานของสํานักงานวัฒนธรรมจังหวัดในพื้นที่ภาคใต้ ฝั่งอันดามัน โดยมี นายเกรียงศักดิ์ บุญประสิทธิ์ หัวหน้าผู้ตรวจราชการกระทรวงวัฒนธรรม นายประสพ เรียงเงิน ผู้ตรวจราชการกระทรวงวัฒนธรรม ผู้บริหารกระทรวงวัฒนธรรม วัฒนธรรมจังหวัด และเจ้าหน้าที่ที่เกี่ยวข้องเข้าร่วม ณ อาคารเอนกประสงค์ วัดในยาง จังหวัดภูเก็ต
รัฐบาลไทย-ข่าวทำเนียบรัฐบาล-ความเชื่อมโยงทางคมนาคมผ่าน โครงการรถไฟความเร็วสูงไทย-จีน
วันอังคารที่ 3 พฤศจิกายน 2563
ความเชื่อมโยงทางคมนาคมผ่าน โครงการรถไฟความเร็วสูงไทย-จีน
วันจันทร์ที่ 2 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลลงนามสัญญาโครงการรถไฟความเร็วสูงไทย-จีน วงเงิน 50,000 ล้านบาท เพื่อจ้างงานระบบราง ระบบไฟฟ้าและเครื่องกล จัดหาขบวนรถไฟ และจัดฝึกอบรมบุคลากรของการพัฒนาระบบรถไฟความเร็วสูงเชื่อมโยงภูมิภาค ช่วงกรุงเทพฯ - หนองคาย (ระยะที่ 1 กรุงเทพฯ - นครราชสีมา) ระยะทาง 253 กม. ซึ่งเป็นเส้นทางยุทธศาสตร์เชื่อมไทยไปสู่ สปป.ลาว และจีน โดยเป็นส่วนหนึ่งของเส้นทาง สายไหมยุคใหม่ ที่เรียกว่า Belt and Road Initiative เชื่อมภูมิภาคเอเชียตะวันออกเฉียงใต้ ไปถึงยุโรปได้ด้วย และยังเป็นโอกาสให้ไทยและจีนแลกเปลี่ยนเรียนรู้เทคโนโลยีเพื่อนําไปต่อยอดให้เกิดประโยชน์ในอนาคต โดยคาดว่าจะเปิดให้บริการเต็มรูปแบบได้ในปี 2569
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 3 พฤศจิกายน 2563
วันอังคารที่ 3 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 3 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 3 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 3 พฤศจิกายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 10 ราย ทุกรายเป็นผู้เดินทางจากต่างประเทศ เข้ากักตัวในสถานที่รัฐจัดให้ และสถานกักตัวที่รัฐกําหนด มีผู้ป่วยกลับบ้านได้ 10 ราย ทําให้ผู้ป่วยกลับบ้านสะสม 3,605 ราย หรือคิดเป็นร้อยละ 94.94 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 133 ราย หรือคิดเป็นร้อยละ 3.5 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 59 ราย ผู้ป่วยสะสมทั้งสิ้น 3,797 ราย
โดยรายละเอียดผู้ติดเชื้อรายใหม่วันนี้ ได้แก่
ชาวไทย 5 รายเดินทางมาจากประเทศบาห์เรน 1 ราย, เยอรมนี 2 ราย, ซาอุดิอาระเบีย 1 ราย สาธารณรัฐเช็ก 1 ราย เข้ารับการกักตัวในสถานที่รัฐจัดให้ (State Quarantine) ทั้งหมดตรวจพบเชื้อ ไม่แสดงอาการ เข้ารับรักษาในโรงพยาบาลตามระบบ
ชาวต่างชาติ 5 รายเดินทางมาจากประเทศอาเซอร์ไบจัน 1 ราย, รัสเซีย 1 ราย, บังคลาเทศ 1 ราย, ฝรั่งเศส 1 ราย และ อิสราเอล 1 ราย เข้ารับการกักตัวในสถานที่รัฐกําหนด (Alternative State Quarantine) ทั้งหมดตรวจพบเชื้อ ไม่แสดงอาการ เข้ารับการรักษาอยู่ที่โรงพยาบาลเอกชน โดยค่าใช้จ่ายคิดจากประกันโควิด19 ที่ผู้เข้ารับการกักตัวทําไว้ก่อนเดินทางเข้าประเทศ
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่าสถานการณ์ผู้ติดเชื้อโควิด 19 ทั่วโลกวันนี้ มีรายงานผู้ติดเชื้อรายใหม่ 472,997 ราย ทําให้ผู้ป่วยสะสมทั่วโลกกว่า 47 ล้านราย และยังคงมีแนวโน้มการแพร่ระบาดเพิ่มขึ้นอย่างต่อเนื่อง
สําหรับประเทศไทย เรื่องนโยบายลดระยะเวลากักตัวของผู้เดินทางมาจากต่างประเทศเหลือ 10 วันจาก 14 วัน กําลังอยู่ระหว่างเสนอศูนย์บริหารสถานการณ์โควิด 19 (ศบค.) พิจารณาให้ความเห็นชอบ อย่างไรก็ตามภาครัฐได้คํานึงถึงความปลอดภัยของประชาชนในประเทศสําคัญที่สุด โดยการดําเนินงานจะเริ่มจากประเทศที่มีความเสี่ยงต่ํากว่าหรือเท่ากับประเทศไทย เนื่องจากมีโอกาสที่จะนําเชื้อเข้าสู่ประเทศน้อยมากมีการตรวจหาเชื้อก่อนออกจากประเทศต้นทาง ขณะนี้แม้ว่าจะมีการเปิดรับนักท่องเที่ยวเข้ามาบ้างแล้วแต่ยังไม่พบผู้ติดเชื้อรายใหม่จากกลุ่มนี้ โดยกระทรวงสาธารณสุขได้มีมาตรการป้องกันควบคุมโรคอย่างเข้มข้น ทั้งระบบกักกัน ตรวจหาเชื้อเป็นระยะตามมาตรฐาน เพื่อคัดกรองให้พบผู้ที่อาจติดเชื้อโดยเร็วที่สุด รวมถึงมีระบบติดตามขณะที่อยู่ในประเทศ ที่สําคัญนักท่องเที่ยวทุกคนต้องปฏิบัติตามมาตรการป้องกันตนเองที่กระทรวงสาธารณสุขกําหนด ได้แก่ หน้ากากอนามัย/ หน้ากากผ้า เว้นระยะห่าง ตลอดเวลาที่อยู่ในประเทศเพื่อให้เกิดการท่องเที่ยวที่ปลอดภัย สร้างความเชื่อมั่นให้กับนักท่องเที่ยวที่เดินทางเข้ามา และสร้างความมั่นใจให้กับคนในพื้นที่
รัฐบาลไทย-ข่าวทำเนียบรัฐบาล-การบริหารจัดการน้ำเพื่อป้องกันผลกระทบจากสถานการณ์น้ำแล้ง
วันอังคารที่ 3 พฤศจิกายน 2563
การบริหารจัดการน้ําเพื่อป้องกันผลกระทบจากสถานการณ์น้ําแล้ง
วันอาทิตย์ที่ 1 ตุลาคม 2563
Your browser does not support the audio element.
​ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการแก้ไขปัญหาสถานการณ์ภัยแล้งและติดตามข้อมูลสถานการณ์น้ําอย่างใกล้ชิด แม้ว่าปัจจุบันปริมาณน้ําต้นทุนต้นฤดูแล้ง ปี 2563 ภาพรวมทั้งประเทศมีแนวโน้มดีกว่าปีที่ผ่านมา อ่างเก็บน้ําขนาดใหญ่ และขนาดกลางหลายแห่งมีปริมาณน้ําพ้นเกณฑ์วิกฤติ แต่เมื่อพิจารณารายพื้นที่ กลับพบว่ายังมีข้อกําจัดในการจัดสรรน้ําบางกิจกรรม จึงได้เน้นย้ําให้หน่วยงานที่เกี่ยวข้องวางแผนจัดสรรน้ําช่วงฤดูแล้ง ให้เกิดความสมดุลระหว่างน้ําต้นทุน และความต้องการใช้น้ํา รวมถึงสร้างการรับรู้ กําหนดมาตรการป้องกันการเพาะปลูกข้าวเกินแผน ในพื้นที่ลุ่มเจ้าพระยา 22 จังหวัด พร้อมสนับสนุนการแก้ไขปัญหาภัยแล้งในระดับพื้นที่ ให้อยู่ในวงจํากัด เพื่อป้องกันผลกระทบจากสถานการณ์น้ําแล้งให้กับประชาชนอย่างมีประสิทธิภาพ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สาธิต ฝาก อสม.สื่อสารสร้างความเข้าใจแก่ประชาชน รับนักท่องเที่ยวต่างชาติ
วันอังคารที่ 3 พฤศจิกายน 2563
สาธิต ฝาก อสม.สื่อสารสร้างความเข้าใจแก่ประชาชน รับนักท่องเที่ยวต่างชาติ
รัฐมนตรีช่วยว่าการกระทรวงสาธารณสุข ลงพื้นที่ภูเก็ต ฝาก อสม.สื่อสารสร้างความเข้าใจแก่ประชาชน เชื่อมั่นระบบป้องกันควบคุมโรค ตรวจจับเร็ว จํากัดวงแคบ ประชาชนในพื้นที่ปลอดภัย พร้อมรับนักท่องเที่ยวจากต่างประเทศ
รัฐมนตรีช่วยว่าการกระทรวงสาธารณสุข ลงพื้นที่ภูเก็ต ฝาก อสม.สื่อสารสร้างความเข้าใจแก่ประชาชน เชื่อมั่นระบบป้องกันควบคุมโรค ตรวจจับเร็ว จํากัดวงแคบ ประชาชนในพื้นที่ปลอดภัย พร้อมรับนักท่องเที่ยวจากต่างประเทศ
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวภายหลังลงพื้นที่ให้กําลังใจเจ้าหน้าที่สาธารณสุข และอาสาสมัครสาธารณสุขประจําหมู่บ้าน (อสม.) พื้นที่ จ.ภูเก็ต ว่า รัฐบาลได้มีแผนการรับนักท่องเที่ยวต่างชาติ เดินหน้าขับเคลื่อนเศรษฐกิจประเทศ โดยกระทรวงสาธารณสุขได้เตรียมพร้อมมาตรการป้องกันควบคุมโรคอย่างเข้มข้น เพื่อให้ประชาชนปลอดภัย ขอให้เจ้าหน้าที่สาธารณสุข และพี่น้อง อสม. ที่อยู่ใกล้ชิดประชาชนมากที่สุด ได้ช่วยสื่อสาร สร้างความเข้าใจ ความเชื่อมั่นในการเปิดรับนักท่องเที่ยว ได้กําหนดประเทศที่มีความเสี่ยงต่ํา ซึ่งบางประเทศมีความเสี่ยงต่ํากว่าประเทศไทย ส่งผลให้มีอัตราการติดเชื้อที่ต่ํามาก โดยนักท่องเที่ยวจะได้รับการตรวจโควิด 19 ก่อนเดินทางทุกราย ผนวกกับมาตรการและระบบการป้องกันควบคุมโรค การตรวจคัดกรอง ค้นหาตรวจจับเร็ว รักษาเร็ว จํากัดวงการระบาด เพื่อความมั่นใจในการรองรับนักท่องเที่ยว และปลอดภัยกับประชาชน
ดร.สาธิตกล่าวต่อว่า ขอชื่นชม อสม.ภูเก็ต ที่เป็นกําลังสําคัญ ในการดูแลสุขภาพประชาชนในพื้นที่ โดยเฉพาะช่วงสถานการณ์โควิด 19 ที่ผ่านมา อสม.ได้ลงเคาะประตูบ้านให้ความรู้ เฝ้าระวัง ป้องกัน ควบคุมโรค คัดกรอง ติดตามผู้สัมผัส ผู้ติดเชื้อ โดยทํางานร่วมกับเจ้าหน้าที่สาธารณสุขโรงพยาบาลส่งเสริมตําบล โรงพยาบาลชุมชน ผู้นําชุมชน และภาคีเครือข่ายในพื้นที่ จนได้รับการยอมรับจากนานาชาติ ช่วยสร้างมูลค่าและชื่อเสียงให้กับประเทศอย่างมหาศาล ทําให้ชาวต่างชาติเห็นถึงระบบการจัดการสาธารณสุขของไทย โดยเฉพาะจังหวัดภูเก็ตซึ่งเป็นพื้นที่อันดับๆ ต้น ที่เป็นเป้าหมายการเดินทางของนักท่องเที่ยวต่างชาติ
“ประเทศไทยเป็นประเทศที่มีอสม. เป็นจิตอาสาถึง 1 ล้าน 4 แสนคน การทํางานของ อสม.ช่วยสร้างความเชื่อมั่นให้กับประชาชน และประเทศไทยในสายตาชาวต่างชาติ มั่นใจว่าจังหวัดภูเก็ตมีความพร้อมที่จะรับนักท่องเที่ยวจากต่างประเทศ และประชาชนในพื้นที่มีความปลอดภัย” ดร.สาธิตกล่าว
***************************** 3 พฤศจิกายน 2563
รัฐบาลไทย-ข่าวทำเนียบรัฐบาล-ให้ทุนสร้างอาชีพ หลักสูตรวิชาชีพดูแลผู้สูงอายุ
วันอังคารที่ 3 พฤศจิกายน 2563
ให้ทุนสร้างอาชีพ หลักสูตรวิชาชีพดูแลผู้สูงอายุ
วันเสาร์ที่ 31 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลร่วมกับโรงพยาบาลกล้วยน้ําไท จัดตั้งศูนย์ทดสอบมาตรฐานฝีมือแรงงาน และจัดฝึกอบรมการดูแลผู้สูงอายุ ตามโครงการให้ทุนสร้างอาชีพพัฒนาฝีมือแรงงานไทยขับเคลื่อนไทยไปด้วยกัน โดยโครงการนี้จะมอบทุนฝึกอบรม 377 ทุน ให้แก่ผู้ว่างงานหรือผู้ด้อยโอกาส และขาดแคลนทุนทรัพย์ ที่มีอายุ 18 - 35 ปี ได้เข้าอบรมหลักสูตรวิชาชีพการดูแลผู้สูงอายุ ซึ่งเป็นหลักสูตรระยะสั้น 6 เดือน ให้มีความรู้และทักษะ สามารถนําไปประกอบอาชีพ มีรายได้เลี้ยงตนเองและครอบครัวได้ ซึ่งภายหลังจบการฝึกอบรมแล้ว จะได้รับการบรรจุเข้าทํางานกับกลุ่มบริษัทในเครือโรงพยาบาลกล้วยน้ําไท ผู้สนใจสอบถามข้อมูลเพิ่มเติมได้ที่ สายด่วนกระทรวงแรงงาน 1506 กด 4 หรือ โทร. 0 2245 4035 และ โรงพยาบาลกล้วยน้ําไท โทร. 089 203 8395
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีปรุงเมนู ยำสับปะรดกุ้งมังกร ประชาสัมพันธ์เมืองแห่งอาหารเลิศรส Creative City of Gastronomy ของจังหวัดภูเก็ต
วันอังคารที่ 3 พฤศจิกายน 2563
นายกรัฐมนตรีปรุงเมนู ยําสับปะรดกุ้งมังกร ประชาสัมพันธ์เมืองแห่งอาหารเลิศรส Creative City of Gastronomy ของจังหวัดภูเก็ต
พลเอก ประยุทธ์ จันทร์โอชา นายกรัฐมนตรี ปรุงเมนู "ยําสับปะรดกุ้งมังกร" ประชาสัมพันธ์เมืองแห่งอาหารเลิศรส Creative City of Gastronomy ของจังหวัดภูเก็ต
วันนี้ (3 พ.ย. 63) เวลา 08.00 น. นายอนุชา บูรพชัยศรี โฆษกประจําสํานักนายกรัฐมนตรี เปิดเผย ถึงกิจกรรมและบรรยากาศก่อนการประชุมคณะรัฐมนตรีอย่างเป็นทางการนอกสถานที่ หรือ ครม. สัญจร ณ โรงแรมสแปลช บีช รีสอร์ท ไม้ขาว ตําบลไม้ขาว อําเภอถลาง จังหวัดภูเก็ต ว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมบูธประชารัฐรักสามัคคีภูเก็ต โครงการพัฒนาทางหลวงในพื้นที่จังหวัดภูเก็ต โครงการพัฒนา Smart City Data Platform และโครงการยกระดับการท่องเที่ยวเชิงสุขภาพจังหวัดภูเก็ตสู่เมืองท่องเที่ยวเชิงสุขภาพระดับโลก โดยนายกรัฐมนตรีร่วมปรุง "ยําสับปะรดกุ้งมังกร" ซึ่งเป็นวัตถุดิบท้องถิ่นและสินค้า GI ของภูเก็ต ย้ําความเป็นเมืองสร้างสรรค์ด้านอาหาร หรือ Creative City of Gastronomy ของจังหวัดภูเก็ต
โอกาสนี้นายกรัฐมนตรี เสนอแนะการใช้ประโยชน์จากทรัพยากรท้องถิ่นให้เกิดประโยชน์สูงสุด เพื่อสร้างรายได้ให้กับชุมชน ได้ร่วมปรุงอาหารเมนู “ยําสับปะรดกุ้งมังกร" ในส่วนของโครงการพัฒนาทางหลวงเพื่อเชื่อมโยงเครือข่ายถนนทุกเส้นทางนั้น รัฐบาลเน้นการลงทุนในโครงสร้างพื้นฐานด้วยการร่วมลงทุนระหว่างภาครัฐภาคเอกชน (PPP) เพื่อยกระดับศักยภาพเศรษฐกิจไทย และเกิดความคุ้มค่าในการลงทุนและประชาชนได้รับประโยชน์สูงสุด นอกจากนี้ นายกรัฐมนตรียังกล่าวถึงความสําคัญในการจัดทําข้อมูลที่ทันสมัย เพื่อให้ฐานข้อมูลสําคัญในการดําเนินนโยบาย โดยพัฒนาต่อยอดระบบข้อมูลให้ภาครัฐและเอกชนสามารถใช้ประโยชน์ร่วมกันได้ ขณะที่โครงการยกระดับการท่องเที่ยวเชิงสุขภาพจังหวัดภูเก็ตสู่เมืองท่องเที่ยวเชิงสุขภาพระดับโลก จะมอบหมายให้สภาพัฒนาการเศรษฐกิจและสังคมแห่งชาติศึกษาความเป็นไปได้รวมทั้งรูปแบบการลงทุนด้วย เพื่อให้เกิดประโยชน์สูงสุด
จากนั้นนายกรัฐมนตรีเป็นประธานสักขีพยานในโอกาสรัฐมนตรีว่าการกระทรวงทรัพยากรธรรมชาติและสิ่งแวดล้อม มอบหนังสืออนุญาตให้เข้าทําประโยชน์หรือที่อยู่อาศัยในพื้นที่เป้าหมายการจัดที่ดินทํากินให้ชุมชนรวมจํานวน 5 ฉบับ ดังนี้ 1) พื้นที่ป่าสงวนแห่งชาติ ได้แก่ ผู้ว่าราชการจังหวัดสตูล ผู้ว่าราชการจังหวัดระนอง และผู้ว่าราชการจังหวัดตรัง (2 )พื้นที่ป่าชายเลน ได้แก่ ผู้ว่าราชการจังหวัดภูเก็ต ผู้ว่าราชการจังหวัดกระบี่ และ จํานวน 6 ป่าชุมชน
.....
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่ย่านเมืองเก่าภูเก็ต (Phuket old town) ชูท่องเที่ยววัฒนธรรม บอกเล่าเรื่องราวคนภูเก็ต พร้อมพบปะทักทายผู้ประกอบการและประชาชน
วันอังคารที่ 3 พฤศจิกายน 2563
นายกรัฐมนตรีลงพื้นที่ย่านเมืองเก่าภูเก็ต (Phuket old town) ชูท่องเที่ยววัฒนธรรม บอกเล่าเรื่องราวคนภูเก็ต พร้อมพบปะทักทายผู้ประกอบการและประชาชน
นายกรัฐมนตรีลงพื้นที่ย่านเมืองเก่าภูเก็ต (Phuket old town) ชูท่องเที่ยววัฒนธรรม บอกเล่าเรื่องราวคนภูเก็ต พร้อมพบปะทักทายผู้ประกอบการและประชาชน
วันนี้ (3 พ.ย.63) เวลา 14.45 น. พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อม พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายดิสทัต โหตระกิตย์ เลขาธิการนายกรัฐมนตรี เยี่ยมชมและพบผู้ประกอบการและประชาชนย่าน Phuket old town ที่มารอให้การต้อนรับ
เมื่อนายกรัฐมนตรีเดินทางมาถึงได้ เยี่ยมชมบ้านเลขที่ 92 ซึ่งเป็นร้านกาแฟบรรยากาศแบบบ้านโบราณตบแต่งร้านด้วยของเก่า ๆ จากนั้น เข้าชมร้าน Woo Gallery & Boutique Hotel ซึ่งปัจจุบันเปิดเป็นบูติกโฮเต็ลด้วย ที่มีนักท่องเที่ยวที่มาพัก และร้านโกปี้เตี่ยมร้านอาหารไทยสไตล์ฮกเกี้ยน ย่านเมืองเก่าภูเก็ต
โอกาสนี้ นายกรัฐมนตรีได้สาธิตการผัดหมี่ฮกเกี๊ยนร่วมกับร้านค้าในชุมชน พูดคุยและทักทายประชาชนที่มารอให้กําลังใจ พร้อมเปล่งเสียง “นายกฯ สู้ ๆ” โดยนายกรัฐมนตรียิ้มรับและโบกมือตอบ ท่ามกลางความยินดีของประชาชนที่ได้เห็นนายกรัฐมนตรีมาเยี่ยมเยียนถิ่นการค้าขายเก่าแก่ของชาวภูเก็ตก่อนเดินทางกลับกรุงเทพมหานคร
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี เผยครม. สัญจรอนุมัติโครงการสำคัญช่วยเหลือเกษตรกรชาวสวนยางและเกษตรกรผู้ปลูกข้าว ยืนยันรัฐบาลจัดสรรงบฟื้นฟูลงไปทุกจังหวัดแล้ว เร่งขับเคลื่อนเศรษฐกิจฐานราก
วันอังคารที่ 3 พฤศจิกายน 2563
นายกรัฐมนตรี เผยครม. สัญจรอนุมัติโครงการสําคัญช่วยเหลือเกษตรกรชาวสวนยางและเกษตรกรผู้ปลูกข้าว ยืนยันรัฐบาลจัดสรรงบฟื้นฟูลงไปทุกจังหวัดแล้ว เร่งขับเคลื่อนเศรษฐกิจฐานราก
พลเอก ประยุทธ์ จันทร์โอชา นายกรัฐมนตรี เผยครม. สัญจรอนุมัติโครงการสําคัญช่วยเหลือเกษตรกรชาวสวนยางและเกษตรกรผู้ปลูกข้าว ยืนยันรัฐบาลจัดสรรงบฟื้นฟูลงไปทุกจังหวัดแล้ว เร่งขับเคลื่อนเศรษฐกิจฐานราก
วันนี้ (3 พ.ย. 63) เวลา 13.50 น. ณ โรงแรมสแปลช บีช รีสอร์ท ไม้ขาว ตําบลไม้ขาว อําเภอถลาง จังหวัดภูเก็ต หลังการประชุมคณะรัฐมนตรีอย่างเป็นทางการนอกสถานที่ครั้งที่ 3/2563 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่าวันนี้ที่ประชุมคณะรัฐมนตรีได้มีการอนุมัติแผนงานโครงการ การใช้งบฟื้นฟู ซึ่งขณะนี้ได้ลงไปทุกจังหวัดแล้ว และจะขยายลงไปสู่ระดับพื้นที่ ทั้งอําเภอ ตําบล เพื่อพยุงเศรษฐกิจในระดับพื้นที่และระดับฐานราก ให้มาก จึงขอให้ทุกคนช่วยกัน ทําให้บ้านเมืองสงบ เพื่อที่จะได้บริหารกิจการต่างๆเหล่านี้ต่อไปได้
สําหรับมาตรการการเงินการคลังและภาษีรัฐบาลจะทยอยดําเนินการให้ โดยต้องดูถึงผลกระทบที่จะเกิดขึ้นกับรายได้ของรัฐ เพราะงบประมาณที่นํามาใช้แก้ปัญหา อย่างไรก็ตาม รัฐบาลจะหาวิธีทางดําเนินการในสิ่งที่เร่งด่วนให้ได้
นายกรัฐมนตรี กล่าวว่า คณะรัฐมนตรีเห็นชอบโครงการสําคัญของรัฐบาล ในการช่วยเหลือ พี่น้องเกษตรกรชาวสวนยาง และเกษตรกรผู้ปลูกข้าว ดังนี้ อนุมัติโครงการประกันรายได้เกษตรกรชาวสวนยางระยะที่ 2 และ โครงการประกันรายได้ เกษตรกรผู้ปลูกข้าว ปี 2563 ถึง 2564รอบที่ 1 ประกอบด้วยมาตรการอื่นๆ รวมเป็นวงเงินทั้งสิ้น 61,193.96 ล้านบาท แบ่งเป็น 1.โครงการประกันรายได้ยาง วงเงิน 99,045.82 ล้านบาท2.โครงการประกันรายได้ข้าวและ มาตรการคู่ขนาน วงเงิน 51,248.14 ล้านบาทซึ่งจะต้องมีการจัดสรรและปรับงบประมาณเพื่อให้มีวงเงินเพียงพอและในอนาคตต้องหามาตรการที่เหมาะสมเพื่อดูแลพี่น้องเกษตรกรในพืชหลัก 6 ชนิด รวมทั้งพิจารณาการทํานาปีนาปรังในวงรอบต่อไปด้วย
ในส่วนการช่วยเหลือชาวสวนยางครั้งนี้จะทําให้เกษตรกรชาวสวนยางเกิดความมั่นใจ ในการประกอบอาชีพ และลด ความเสี่ยง ในการ ขาดรายได้ในการปลูกยาง โดยรัฐบาลจะมีการดูแลทั้งในส่วนของเจ้าของสวนยางและคนกรีดยางไปด้วย
คณะรัฐมนตรีอนุมัติ 3 โครงการ ได้แก่ 1) โครงการประกันรายได้ เกษตรกร ผู้ปลูกข้าวรอบที่ 1 วงเงิน 18,096 ล้านบาท 2) มาตรการสินเชื่อชะลอการขายข้าว เพื่อรักษาเสถียรภาพด้านราคา ในช่วงฤดูเก็บเกี่ยว วงเงิน 5,105.26 ล้านบาท 3) โครงการสนับสนุนค่าบริหารจัดการ พัฒนาคุณภาพ ผลผลิต เกษตรกรผู้ปลูกข้าว 63 และ 64 วงเงิน 28,046.82 ล้นบาท
นายกรัฐมนตรีย้ําว่ารัฐบาลให้ความสําคัญกับเกษตรกรทุกคน สิ่งสําคัญจะช่วยกันอย่างไรในอนาคต เพื่อไม่ให้เกิดปัญหาการใช้จ่ายงบประมาณมากจนเกินไป
นายกรัฐมนตรีได้สั่งการหน่วยงานที่เกี่ยวข้องพิจารณามาตรการเสริมที่ผ่านมาเป็นการดําเนินการระหว่างรัฐและประชาชนช่วยกันโดยในระยะต่อไปอาจจะมีภาคเอกชนเข้ามาร่วมมือด้วย รวมทั้งรัฐบาลจะหามาตรการที่เหมาะสมในการสนับสนุนเพื่อให้ประชาชนท่องเที่ยวในประเทศมากยิ่งขึ้น รัฐบาลพร้อมรับฟังความคิดเห็นของทุกคน โดยใช้กลไกการบริหารงานปกติ และกลไกรัฐสภาในการแก้ไขปัญหา รวมถึงกระบวนการยุติธรรม ต้องยึดมั่นไม่ก้าวล่วงซึ่งกันและกัน รวมทั้งขอความร่วมมือจากประชาชนทุกคนในประเทศด้วย
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี ย้ำรัฐบาลจริงจังในการแก้ไขปัญหาสุขภาพและเศรษฐกิจ เร่งส่งเสริมเศรษฐกิจที่มีศักยภาพเสริมสภาพคล่องและการจ้างงาน
วันอังคารที่ 3 พฤศจิกายน 2563
นายกรัฐมนตรี ย้ํารัฐบาลจริงจังในการแก้ไขปัญหาสุขภาพและเศรษฐกิจ เร่งส่งเสริมเศรษฐกิจที่มีศักยภาพเสริมสภาพคล่องและการจ้างงาน
พลเอก ประยุทธ์ จันทร์โอชา นายกรัฐมนตรี ย้ํารัฐบาลจริงจังในการแก้ไขปัญหาสุขภาพและเศรษฐกิจ เร่งส่งเสริมเศรษฐกิจที่มีศักยภาพเสริมสภาพคล่องและการจ้างงาน
วันนี้ (3 พ.ย. 63) เวลา 13.50 น. ณ โรงแรมสแปลช บีช รีสอร์ท ไม้ขาว ตําบลไม้ขาว อําเภอถลาง จังหวัดภูเก็ต หลังการประชุมคณะรัฐมนตรีอย่างเป็นทางการนอกสถานที่ ครั้งที่ 3/2563 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงถึงวัตถุประสงค์ในการเดินทางมาประชุมคณะรัฐมนตรีสัญจรครั้งนี้ เพื่อสร้างการรับรู้ให้กับประชาชน ได้เห็นถึงความจริงจังในการแก้ไขปัญหาทางด้านสุขภาพและเศรษฐกิจ ต่างๆที่กําลังเผชิญปัญหาอยู่ในเวลานี้ สร้างความเชื่อมั่นถึงความพร้อมมาตรการรองรับการเปิดประเทศในอนาคต ซึ่งจะต้องแบ่งดําเนินการออกเป็นระยะ1 ระยะที่ 2 ระยะที่3 เป็นต้น รวมถึงมาตรการคัดกรองที่เหมาะสมและเข้มงวด
นอกจากนี้ รัฐบาลยังส่งเสริมเศรษฐกิจที่มีศักยภาพ เพื่อเพิ่มรายได้ให้กับประชาชนโดยเฉพาะเศรษฐกิจระดับฐานรากให้มากยิ่งขึ้น รวมทั้งมาตรการการเงินการคลัง เพื่อขับเคลื่อนธุรกิจรักษาสภาพคล่อง ให้สามารถที่จะจ้างงาน และดูแลลูกจ้างได้ต่อไป
สําหรับข้อเสนอแนะของผู้ประกอบการในภูเก็ตและกลุ่มจังหวัดภาคใต้ฝั่งอันดามัน ทั้งการเยียวยาฟื้นฟูท่องเที่ยว ทั้งในปัจจุบันและอนาคต ซึ่งจะต้องพัฒนาคุณภาพการท่องเที่ยวให้มากยิ่งขึ้น โดยเฉพาะจังหวัดภูเก็ตกับเกาะสมุยที่พึ่งพารายได้จากการท่องเที่ยวและบริการถึง 90 เปอร์เซ็นต์ ผลกระทบที่เกิดขึ้นครั้งนี้จะเป็นบทเรียนให้กับทุกรัฐบาล ทุกภูมิภาคทั่วโลก สิ่งสําคัญที่สุดคือการปรับรูปแบบโครงสร้างของเศรษฐกิจขึ้นใหม่ ให้ตรงกับศักยภาพของแต่ละพื้นที่เช่น บางจังหวัดอาจเน้นการเกษตร บางจังหวัดอาจเน้นเรื่องการท่องเที่ยว ทั้งนี้รัฐบาลได้น้อมนําแนวพระราโชบาย รัชกาลที่ 9 และพระบาทสมเด็จพระเจ้าอยู่หัว รัชกาลปัจจุบัน สืบสานรักษาต่อยอด ตามแนวทางปรัชญาแนวทางเศรษฐกิจพอเพียงและเศรษฐกิจทฤษฎีใหม่ เดินหน้าแผนพัฒนาประเทศ ตามยุทธศาสตร์ชาติและแผนปฏิรูปประเทศแล้ว ซึ่งมีผลงานเป็นที่ปรากฏจํานวนมาก เช่น เช่นเรื่องของเส้นทางคมนาคมและโครงสร้างพื้นฐานต่างๆ ทั้งทางบกทางราง เป็นต้น
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.สุริยะ ร่วมประชุมคณะรัฐมนตรีอย่างเป็นทางการนอกสถานที่​ ครั้งที่​ 3/2563​ จังหวัดภูเก็ต
วันอังคารที่ 3 พฤศจิกายน 2563
รมว.สุริยะ ร่วมประชุมคณะรัฐมนตรีอย่างเป็นทางการนอกสถานที่​ ครั้งที่​ 3/2563​ จังหวัดภูเก็ต
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมประชุมคณะรัฐมนตรีอย่างเป็นทางการนอกสถานที่​ ครั้งที่​ 3/2563​  ณ​ โรงแรมสแปลช บีท รีสอร์ต​ ไม้ขาว​ จังหวัดภูเก็ต
วันนี้​ (3​ พ.ย.​2563)นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมประชุมคณะรัฐมนตรีอย่างเป็นทางการนอกสถานที่​ ครั้งที่​ 3/2563​ และร่วมประชุมการขับเคลื่อนการพัฒนากลุ่มจังหวัดภาคใต้ฝั่งอันดามัน​ ​(ภูเก็ต​ กระบี่​ ตรัง​ พังงา​ ระนอง​และสตูล)​ โดยมี​ พลเอก​ ประยุทธ์​ จันทร์โอชา​ นายกรัฐมนตรี​ เป็นประธานการประชุม​ พร้อมด้วยคณะรัฐมนตรี​ และหน่วยงานที่เกี่ยวข้อง​ เข้าร่วมประชุม​ ณ​ โรงแรมสแปลช บีท รีสอร์ต​ ไม้ขาว​ จังหวัดภูเก็ต
รัฐบาลไทย-ข่าวทำเนียบรัฐบาล-นายกรัฐมนตรีฯ หารือแนวทางการฟื้นฟูเศรษฐกิจการท่องเที่ยวกลุ่มจังหวัดอันดามัน ช่วงครม.สัญจร
วันอังคารที่ 3 พฤศจิกายน 2563
นายกรัฐมนตรีฯ หารือแนวทางการฟื้นฟูเศรษฐกิจการท่องเที่ยวกลุ่มจังหวัดอันดามัน ช่วงครม.สัญจร
นายกรัฐมนตรีฯ หารือแนวทางการฟื้นฟูเศรษฐกิจการท่องเที่ยวกลุ่มจังหวัดอันดามัน ช่วงครม.สัญจร
พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเป็นประธานการประชุมคณะรัฐมนตรีอย่างเป็นทางการนอกสถานที่ครั้งที่3/2563หรือครม.สัญจรจัดขึ้นระหว่างวันที่2-3พฤศจิกายน2563 เพื่อหารือแนวทางการฟื้นฟูเศรษฐกิจในภาคการท่องเที่ยวของจ.ภูเก็ตและกลุ่มจังหวัดอันดามันโดยมีนายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมคณะผู้บริหารกระทรวงฯและผู้แทนกระทรวงด้านเศรษฐกิจที่เกี่ยวข้องร่วมประชุมณโรงแรมสแปลซบีซรีสอร์ทไม้ขาวจ.ภูเก็ตและก่อนเข้าประชุมคณะรัฐมนตรีนายกรัฐมนตรีฯถ่ายภาพร่วมกับคณะรัฐมนตรีผู้ว่าราชการกลุ่มจังหวัดอันดามันซึ่งบรรยากาศเป็นไปด้วยดีอย่างไรก็ตามก่อนหน้านี้คณะรัฐมนตรีได้มีการประชุมและร่วมหารือร่วมกับ6ผู้ว่าราชการจังหวัดกลุ่มอันดามัน(ภูเก็ตกระบี่ตรังพังงาระนองและสตูล)และประธานสภาอุตสาหกรรมการท่องเที่ยวจังหวัดภูเก็ตประธานสภาอุตสาหกรรมจังหวัดภูเก็ตประธานหอการค้าจังหวัดภูเก็ตนายกสมาคมธุรกิจท่องเที่ยวจังหวัดภูเก็ตนายกสมาคมโรงแรมไทยภาคใต้นายกสมาคมอสังหาริมทรัพย์จังหวัดภูเก็ตนายกสมาคมมัคคุเทศก์อันดามันเป็นต้น
**************
รัฐบาลไทย-ข่าวทำเนียบรัฐบาล-สารคดีสั้น ตอน 6 โรงพยาบาลสมเด็จพระยุพราช
วันอังคารที่ 3 พฤศจิกายน 2563
สารคดีสั้น ตอน 6 โรงพยาบาลสมเด็จพระยุพราช
สารคดีสั้น ตอน 6 โรงพยาบาลสมเด็จพระยุพราช
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ร่วมหารือและรับฟังปัญหา ข้อเสนอแนะที่ได้รับผลกระทบจากโควิด-19 จากหน่วยงานภาครัฐและเอกชนในพื้นที่กลุ่มจังหวัดภาคใต้ฝั่งอันดามันในการประชุม ครม. นอกสถานที่
วันอังคารที่ 3 พฤศจิกายน 2563
รัฐมนตรีฯ สุริยะ ร่วมหารือและรับฟังปัญหา ข้อเสนอแนะที่ได้รับผลกระทบจากโควิด-19 จากหน่วยงานภาครัฐและเอกชนในพื้นที่กลุ่มจังหวัดภาคใต้ฝั่งอันดามันในการประชุม ครม. นอกสถานที่
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่ตรวจราชการระหว่างการประชุมคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ 3/2563 ระหว่างวันที่ 2-3 พฤศจิกายน 2563 ณ จังหวัดภูเก็ต
จังหวัดภูเก็ต : วันนี้ (2 พฤศจิกายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่ตรวจราชการระหว่างการประชุมคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ 3/2563 ระหว่างวันที่ 2-3 พฤศจิกายน 2563 ณ จังหวัดภูเก็ต โดยได้ร่วมหารือและรับฟังปัญหา ข้อเสนอแนะที่ได้รับผลกระทบจากปัญหาการแพร่ระบาดของโรคโควิด-19 จากหน่วยงานที่เกี่ยวข้องทั้งภาครัฐและเอกชนในพื้นที่กลุ่มจังหวัดภาคใต้ฝั่งอันดามัน (ภูเก็ต กระบี่ ตรัง พังงา ระนอง และสตูล) เพื่อขับเคลื่อนเศรษฐกิจและอุตสาหกรรมการท่องเที่ยวในกลุ่มจังหวัดภาคใต้ฝั่งอันดามัน โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมประชุม ณ โบ๊ตลากูน จังหวัดภูเก็ต
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ลงพื้นที่เยี่ยมชมฟาร์มหอยเป๋าฮื้อสายพันธ์โอกินาว่า ต้นแบบสถานประกอบการ ที่นำงานวิจัยสู่อุตสาหกรรมเชิงพาณิชย์
วันอังคารที่ 3 พฤศจิกายน 2563
รัฐมนตรีฯ สุริยะ ลงพื้นที่เยี่ยมชมฟาร์มหอยเป๋าฮื้อสายพันธ์โอกินาว่า ต้นแบบสถานประกอบการ ที่นํางานวิจัยสู่อุตสาหกรรมเชิงพาณิชย์
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่เยี่ยมชมฟาร์มหอยเป๋าฮื้อสายพันธ์โอกินาว่า ต้นแบบสถานประกอบการ ที่นํางานวิจัยสู่อุตสาหกรรมเชิงพาณิชย์ ณ จังหวัดภูเก็ต
จังหวัดภูเก็ต : วันนี้ (2 พฤศจิกายน 2563) เวลา 14.30 ย. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่ตรวจราชการระหว่างการประชุมคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ 3/2563 ระหว่างวันที่ 2-3 พฤศจิกายน 2563 ณ จังหวัดภูเก็ต โดยรัฐมนตรีและคณะได้ลงพื้นที่เยี่ยมชมได้เยี่ยมชมการดําเนินกิจการของบริษัท ภูเก็ต เป๋าฮื้อ ฟาร์ม จํากัด ซึ่งเป็นฟาร์มหอยเป๋าฮื้อสายพันธ์โอกินาว่ารายแรกของประเทศไทย โดยมีทีมผู้เชี่ยวชาญร่วมกันวิจัยและทดลองจนสามารถเพาะเลี้ยง และขยายพันธุ์หอยเป๋าฮื้อสายพันธุ์โอกินาว่าได้สําเร็จ โดยฟาร์มหอยเป๋าฮื้อ และผลิตภัณฑ์จากหอยเป๋าฮื้อ เน้นการศึกษา วิจัยและพัฒนาจากวัตถุดิบที่ได้จากฟาร์ม เพื่อนําไปผลิตเป็นผลิตภัณฑ์ที่มีคุณภาพ อาทิ คอลลาเจนสกัดเย็นจากหอยเป๋าฮื้อในรูปแบบสารละลายและรูปแบบผง เพื่อนํามาผลิตเป็นเครื่องดื่มเพื่อสุขภาพ ตลอดจนเครื่องสําอางเพื่อบํารุงผิวด้วยเทคโนโลยีสกัดเย็นคงประสิทธิภาพการกระตุ้นและฟื้นฟูไฟโบรบลาสเซลล์
ทั้งนี้ บริษัทฯ ภูเก็ต เป๋าฮื้อ ฟาร์ม จํากัด ได้เข้าร่วมโครงการของกระทรวงอุตสาหกรรม ได้แก่ โครงการพัฒนาขีดความสามารถในการแข่งขันของภาคอุตสาหกรรมแปรรูปการเกษตรในภูมิภาคและสินเชื่อจากกองทุนพัฒนาเอสเอ็มอีตามแนวประชารัฐเพื่อเสริมสร้างขีดความสามารถในการแข่งขันของกิจการ พัฒนาเทคโนโลยีและนวัตกรรม
โดยมี นายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม เข้าร่วม.
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานการประชุม กรอ. กลุ่มจังหวัดภาคใต้ฝั่งอันดามัน และการประชุม ครม.สัญจร ครั้งที่ 3/2563
วันอังคารที่ 3 พฤศจิกายน 2563
นายกรัฐมนตรี เป็นประธานการประชุม กรอ. กลุ่มจังหวัดภาคใต้ฝั่งอันดามัน และการประชุม ครม.สัญจร ครั้งที่ 3/2563
นายกรัฐมนตรี เป็นประธานการประชุม กรอ. กลุ่มจังหวัดภาคใต้ฝั่งอันดามัน และการประชุม ครม.สัญจร ครั้งที่ 3/2563
วันนี้ (3 พ.ย. 63) เวลา 08.00 น. ที่หอประชุมสแปลช โรงแรมสแปลช บีช รีสอร์ท ไม้ขาว อ.ถลาง จ.ภูเก็ต พลเอก ประยุทธ์ จันทร์โอชา นายกรัฐมนตรี เป็นประธานการประชุมการพัฒนาเศรษฐกิจและสังคมกลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล) และการประชุมคณะรัฐมนตรีอย่างเป็นทางการนอกสถานที่ครั้งที่ 3/2563 โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายนิพนธ์ บุญญามณี รัฐมนตรีช่วยว่าการกระทรวงมหาดไทย นายทรงศักดิ์ ทองศรี รัฐมนตรีช่วยว่าการกระทรวงมหาดไทย คณะรัฐมนตรี นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรงงมหาดไทย หัวหน้าส่วนราชการ ผู้ว่าราชการจังหวัดภูเก็ต กระบี่ ตรัง พังงา ระนอง สตูล หัวหน้าส่วนราชการ ผู้แทนภาคเอกชน ร่วมประชุม
โดยก่อนการประชุม พลเอก ประยุทธ์ จันทร์โอชา พร้อมด้วย พลเอก อนุพงษ์ เผ่าจินดา และคณะรัฐมนตรีเยี่ยมชมนิทรรศการผลิตภัณฑ์ OTOP ของจังหวัดภูเก็ต โครงการพัฒนา Smart City Data platform โครงการพัฒนาทางหลวงที่สําคัญในพื้นที่จังหวัดภูเก็ต และโครงการยกระดับการท่องเที่ยวเชิงสุขภาพจังหวัดภูเก็ตสู่เมืองท่องเที่ยวเชิงสุขภาพระดับโลก พร้อมเป็นสักขีพยานการมอบหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมายการจัดที่ดินทํากินให้ชุมชนพื้นที่ภาคใต้ฝั่งอันดามันให้แก่ผู้ว่าราชการจังหวัดทั้ง 6 จังหวัด
พลเอก ประยุทธ์ จันทร์โอชา กล่าวว่า วันนี้เป็นการประชุมคณะรัฐมนตรีอย่างเป็นทางการนอกสถานที่ครั้งที่ 3/2563 ซึ่งทุกภาคส่วนในพื้นที่ได้มีข้อเสนอเพื่อที่จะแก้ไขปัญหาฟื้นฟูรวมถึงพัฒนาในด้านต่าง ๆ ซึ่งมีความเกี่ยวข้องกับอํานาจหน้าที่ของแต่ละกระทรวง ดังนั้นจึงขอให้ทุกกระทรวงพิจารณาอย่างรอบคอบ เพราะต้องใช้งบประมาณจากเงินภาษีทั้งส่วนกลางและภาษีท้องถิ่นซึ่งเป็นรายได้ที่เก็บจากทุกภาคส่วน ทุกโครงการจึงต้องเกิดประโยชน์ต่อประเทศชาติและประชาชนอย่างแท้จริง
พลเอก ประยุทธ์ จันทร์โอชา กล่าวเพิ่มเติมว่า ขอขอบคุณพี่น้องชาวเกาะสมุย จังหวัดสุราษฎร์ธานี และชาวภูเก็ต การตรวจเยี่ยมในครั้งนี้สําเร็จและเกิดมรรคผลได้จากทุกส่วน ต้องขอขอบคุณในกิจกรรมของท่านและหวังเป็นอย่างยิ่งว่าการดําเนินงานทุกอย่างจะเป็นไปด้วยความเรียบร้อย
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ลงพื้นที่เยี่ยมชมกิจการตกแต่งหรือเย็บปักสิ่งทอเป็นใบเรือ ซ่อมใบเรือ และทำอุปกรณ์เกี่ยวกับเรือจากพลาสติกและโลหะ
วันอังคารที่ 3 พฤศจิกายน 2563
รัฐมนตรีฯ สุริยะ ลงพื้นที่เยี่ยมชมกิจการตกแต่งหรือเย็บปักสิ่งทอเป็นใบเรือ ซ่อมใบเรือ และทําอุปกรณ์เกี่ยวกับเรือจากพลาสติกและโลหะ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่ตรวจราชการระหว่างการประชุมคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ 3/2563 ระหว่างวันที่ 2-3 พฤศจิกายน 2563 ณ จังหวัดภูเก็ต
จังหวัดภูเก็ต : วันนี้ (2 พฤศจิกายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่ตรวจราชการระหว่างการประชุมคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ 3/2563 ระหว่างวันที่ 2-3 พฤศจิกายน 2563 ณ จังหวัดภูเก็ต โดยรัฐมนตรีว่าการกระทรวงอุตสาหกรรม และคณะลงพื้นที่เยี่ยมชมการดําเนินกิจการของบริษัท รอลลี่ ทาสเกอร์ เซลล์ (ประเทศไทย) จํากัด ซึ่งประกอบกิจการตกแต่งหรือเย็บปักถักร้อยสิ่งทอเป็นใบเรือ ซ่อมใบเรือ และทําอุปกรณ์เกี่ยวกับเรือจากพลาสติกและโลหะ โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมลงพื้นที่
รัฐบาลไทย-ข่าวทำเนียบรัฐบาล-พม. จัดงานมหกรรมที่อยู่อาศัยโลก ปี 2563 ภาคตะวันออกเฉียงเหนือ ที่ จ.ขอนแก่น
วันพุธที่ 4 พฤศจิกายน 2563
พม. จัดงานมหกรรมที่อยู่อาศัยโลก ปี 2563 ภาคตะวันออกเฉียงเหนือ ที่ จ.ขอนแก่น
พม. จัดงานมหกรรมที่อยู่อาศัยโลก ปี 2563 ภาคตะวันออกเฉียงเหนือ ที่ จ.ขอนแก่น
วันนี้ (4 พ.ย. 63) เวลา 11.00 น. นายสากล ม่วงศิริ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ ลงพื้นที่จังหวัดขอนแก่น ณ เวทีกลางหน้าอาคารสํานักงาน พอช. ภาคตะวันออกเฉียงเหนือ เพื่อมอบนโยบายสนับสนุนการพัฒนาที่อยู่อยู่อาศัยผู้มีรายได้น้อยให้กับผู้บริหารสถาบันพัฒนาองค์กรชุมชน (องค์การมหาชน) หรือ พอช. ผู้แทนองค์กรชุมชนภาคตะวันออกเฉียงเหนือ และผู้แทนองค์กรชุมชนในจังหวัดขอนแก่น พร้อมทั้งประกาศยุทธศาสตร์แผนการพัฒนาที่อยู่อาศัยจังหวัดขอนแก่นและรับมอบแผนยุทธศาสตร์การพัฒนาที่อยู่อาศัยจังหวัดขอนแก่น ในงานมหกรรมที่อยู่อาศัยโลก ปี 2563 ภายใต้หัวข้อ การพัฒนาที่อยู่อาศัยสู่แผนยุทธศาสตร์ ที่อยู่อาศัยจังหวัด นอกจากนี้ ยังเป็นประธานมอบบ้านพอเพียงชนบท ภาคตะวันออกเฉียงเหนือ 20 จังหวัด
นายสากล กล่าวว่า ด้วยองค์การที่อยู่อาศัยแห่งสหประชาชาติ (UN – HABITAT) ได้กําหนดหัวข้อ Housing For All : A better Urban Future หรือ ที่อยู่อาศัยสําหรับทุกคน : อนาคตของเมืองที่ดีกว่า สําหรับงานมหกรรมที่อยู่อาศัยโลกปี 2563 เนื่องในวันที่อยู่อาศัยโลกปี 2563 ซึ่งรัฐบาลไทย โดยกระทรวงการพัฒนาสังคมและความมั่นคงของมนุษย์ (พม.) ได้กําหนดจัดงานมหกรรมที่อยู่อาศัยโลก ปี 2563 ทั้งในส่วนกลางและในทุกภูมิภาค สําหรับภาคตะวันออกเฉียงเหนือมีการจัดงาน ณ จังหวัดขอนแก่น ภายใต้หัวข้อ “การพัฒนาที่อยู่อาศัย สู่แผนยุทธศาสตร์ที่อยู่อาศัยจังหวัด” เพื่อนําเสนอรูปธรรมการแก้ไขปัญหาที่อยู่อาศัย โดยชุมชนร่วมกับท้องถิ่น และการผลักดันนโยบายการแก้ไขปัญหาที่อยู่อาศัยและที่ดินทํากินในรูปแบบการแก้ไขปัญหาระดับเมืองหรือตําบล
นายสากล กล่าวต่อไปว่า สําหรับจังหวัดขอนแก่น กระทรวง พม. โดย พอช. ได้ดําเนินการแก้ไขปัญหาที่อยู่อาศัยผ่านโครงการบ้านมั่นคงใน 10 เมือง 59 ชุมชน จํานวน 5,700 ครัวเรือน และการแก้ปัญหาที่ดินทํากินใน 36 ตําบล รวมทั้ง การปรับปรุง ซ่อมแซมที่อยู่อาศัยให้กับครัวเรือนยากจนและกลุ่มคนเปราะบางที่มีปัญหาความเดือดร้อนผ่านโครงการบ้านพอเพียงชนบท จํานวนกว่า 400 ครัวเรือน ใน 60 ตําบล ซึ่งความสําเร็จดังกล่าวเกิดจากการประสานความร่วมมือกับภาคีเครือข่ายมากกว่า 10 องค์กร
นายสากล กล่าวเพิ่มเติมว่า การพัฒนาที่อยู่อาศัยในประเทศไทยในภาพรวม มีการขับเคลื่อนงานทั้งแผนแม่บทการพัฒนาที่อยู่อาศัยระดับชาติ กลไกคณะกรรมการทั้งระดับชาติและระดับจังหวัด โดยมีหน่วยงานรับผิดชอบดําเนินการร่วมกับเครือข่ายองค์กรชุมชนและท้องถิ่น ซึ่งรัฐบาลพร้อมสนับสนุนงบประมาณผ่านหน่วยงานต่างๆ ไปสู่ท้องถิ่นโดย กระทรวง พม. โดย พอช. ได้ผลักดันการคลี่คลายปัญหาข้อติดขัด เรื่องระเบียบ กฎหมาย ให้เอื้อต่อการพัฒนาที่อยู่อาศัย การอนุญาตให้ใช้และให้เช่าที่ดินของรัฐ โดยชุมชนร่วมรับผิดชอบในรูปแบบกลุ่มหรือสหกรณ์ และมีภาคีเครือข่ายร่วมกันพัฒนาชุมชนและสังคมในมิติต่างๆ ไปพร้อมกัน เพื่อการพัฒนาที่ยั่งยืนร่วมกันอย่างต่อเนื่องต่อไป
รัฐบาลไทย-ข่าวทำเนียบรัฐบาล-อธิบดีกรมศิลปากรตรวจติดตามโครงการบูรณะพระอุโบสถวัดมาตุคุณาราม จังหวัดพังงา
วันพุธที่ 4 พฤศจิกายน 2563
อธิบดีกรมศิลปากรตรวจติดตามโครงการบูรณะพระอุโบสถวัดมาตุคุณาราม จังหวัดพังงา
อธิบดีกรมศิลปากรตรวจติดตามโครงการบูรณะพระอุโบสถวัดมาตุคุณาราม จังหวัดพังงา
อธิบดีกรมศิลปากร ตรวจติดตามการดําเนินโครงการบูรณะพระอุโบสถวัดมาตุคุณาราม ตําบล
กระโสม อําเภอตะกั่วทุ่ง จังหวัดพังงา ซึ่งกรมศิลปากรได้อุดหนุนงบประมาณในการดําเนินงาน เพื่ออนุรักษ์โบราณสถานอันเป็นมรดกวัฒนธรรมของชาติ
นายประทีป เพ็งตะโก อธิบดีกรมศิลปากร เปิดเผยว่า ทางวัดมาตุคุณาราม โดยพระครู
สัจจญาณประยุต เจ้าอาวาส ได้หารือมายังสํานักศิลปากรที่ ๑๒ นครศรีธรรมราช เพื่อบูรณะซ่อมแซมพระอุโบสถวัดมาตุคุณาราม เนื่องจากในช่วง ๒-๓ ปีที่ผ่านมา พระอุโบสถมีสภาพชํารุดทรุดโทรม หลังคารั่ว เครื่องไม้หลังคาผุกร่อน ฯลฯ เป็นอุปสรรคต่อการประกอบศาสนกิจของสงฆ์ โดยวัดมีงบประมาณ ๒,๐๐๐,๐๐๐ บาท สํานักศิลปากรที่ ๑๒ นครศรีธรรมราช ได้ดําเนินการสํารวจสภาพความชํารุด จัดทํารูปแบบรายการ และประมาณการค่าใช้จ่ายในการบูรณะอุโบสถวัดมาตุคุณาราม เป็นเงินทั้งสิ้น ๕,๐๐๐,๐๐๐ บาท จึงได้ขอตั้งงบประมาณในลักษณะงบอุดหนุน โดยกรมศิลปากรได้จัดสรรงบประมาณให้เป็นเงิน ๓,๐๐๐,๐๐๐ บาท จากนั้นวัดมาตุคุณาราม ได้ว่าจ้างผู้รับจ้างที่มีประสบการณ์ และมีผลงานเป็นที่ยอมรับมาทําการบูรณะ เริ่มดําเนินการตั้งแต่วันที่ ๕ สิงหาคม ๒๕๖๓ มีกําหนดแล้วเสร็จ ภายในวันที่ ๑ เมษายน ๒๕๖๔ นับเป็นการประสานความร่วมมืออย่างดีระหว่างวัดและกรมศิลปากร ทั้งด้านการทํางานและงบประมาณ โดยมีเป้าหมายร่วมกันเพื่ออนุรักษ์โบราณสถานอันเป็นมรดกวัฒนธรรมของชาติให้ยั่งยืนสืบไป
วัดมาตุคุณาราม สร้างขึ้นเมื่อราว พ.ศ. ๒๓๓๐ – ๒๓๔๐ โดยพระยาโลหะภูมิพิสัย (ขุนดํา ณ
ตะกั่วทุ่ง) เป็นผู้สร้าง เพื่อตอบแทนคุณมารดา จึงมีนามว่า “วัดมาตุคุณาราม” แต่ชาวบ้านนิยมเรียกว่า “วัดใหม่”
เพราะสร้างขึ้นคู่กับวัดบูรณารามที่มีอยู่เดิม วัดนี้ได้รับการอุปถัมภ์บํารุงเป็นอย่างดีจากตระกูล ณ ตะกั่วทุ่ง ๓
ชั่วอายุคนติดต่อกันมา คือ พระตะกั่วทุ่ง (ขุนดํา) พระตะกั่วทุ่ง (ถิน) พระตะกั่วทุ่งอ่อน (อ่อน) สิ่งสําคัญภายในวัด
ได้แก่ พระอุโบสถ รูปทรงสี่เหลี่ยมผืนผ้า ก่ออิฐถือปูน มีมุขด้านหน้าและด้านหลัง ประตูประดับลวดลายปูนปั้นรูป
วงโค้งแสดงอิทธิพลศิลปะตะวันตก หลังคาเครื่องไม้ทรงจั่วซ้อนกัน ๒ ชั้น มุงด้วยกระเบื้องดินเผา ไม่มีช่อฟ้า ใบระกา
หางหงส์ ภายในอุโบสถประดิษฐานกลุ่มพระพุทธรูปปูนปั้นโบราณศิลปะพื้นถิ่นภาคใต้ มีพระประธานปางปาลิไลยก์ ขนาบข้างด้วยพระพุทธรูปปางมารวิชัยและปางสมาธิ รอบอุโบสถมีใบเสมา ทําเป็นรูปสี่เหลี่ยมทรงดอกบัวตูม
กรมศิลปากรได้ประกาศขึ้นทะเบียนโบราณสถานวัดมาตุคุณาราม ในราชกิจจานุเบกษา เล่ม ๑๑๓ ตอนพิเศษ ๕๐ ง
หน้า ๙ วันที่ ๑๘ ธันวาคม ๒๕๓๙
--------------------------------------------------
รัฐบาลไทย-ข่าวทำเนียบรัฐบาล-อนุทิน มอบ SMART GATE คัดกรองโควิด รพ.ราชวิถี
วันพุธที่ 4 พฤศจิกายน 2563
อนุทิน มอบ SMART GATE คัดกรองโควิด รพ.ราชวิถี
รองนายกรัฐมนตรีและรัฐมนตรีว่าการกระทรวงสาธารณสุข มอบ Smart Gate วัดอุณหภูมิอัจฉริยะที่ได้รับจากบริษัทเอกชน สามารถตรวจจับใบหน้าคนที่ไม่ใส่หน้ากาก แสดงผลแบบเรียลไทม์ ลดการสัมผัส เพิ่มความปลอดภัย เจ้าหน้าที่ปฏิบัติงาน และผู้รับบริการ พร้อมเปิดหอผู้ป่
รองนายกรัฐมนตรีและรัฐมนตรีว่าการกระทรวงสาธารณสุข มอบ Smart Gate วัดอุณหภูมิอัจฉริยะที่ได้รับจากบริษัทเอกชน สามารถตรวจจับใบหน้าคนที่ไม่ใส่หน้ากาก แสดงผลแบบเรียลไทม์ ลดการสัมผัส เพิ่มความปลอดภัย เจ้าหน้าที่ปฏิบัติงาน และผู้รับบริการ พร้อมเปิดหอผู้ป่วยหนักระบบทางเดินหายใจ รองรับผู้ป่วยวิกฤตและโรคโควิด 19 จํานวน 9 ห้อง
บ่ายวันนี้ (4 พฤศจิกายน 2563) ที่โรงพยาบาลราชวิถี กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า กระทรวงสาธารณสุข ได้นําประตูอัจฉริยะคัดกรองอุณหภูมิ (Smart Gate) ซึ่งเป็นความร่วมมือระหว่างกรมการแพทย์และบริษัท ทัช เทคโนโลยี จํากัด มามอบให้โรงพยาบาลราชวิถี เพื่อช่วยเพิ่มประสิทธิภาพในการคัดกรองผู้มารับบริการ สามารถตรวจจับใบหน้าคนที่ไม่ใส่หน้ากาก แสดงผลอุณหภูมิแบบเรียลไทม์ ทําให้คัดกรองได้รวดเร็วภายใน 1 นาที ช่วยลดการสัมผัส ลดการแพร่กระจายเชื้อ เพิ่มความปลอดภัย ทั้งเจ้าหน้าที่ปฏิบัติงานและผู้มารับบริการ พร้อมทั้งได้เปิดหอผู้ป่วยวิกฤตแยกโรคติดเชื้อระบบทางเดินหายใจ (AIRBORNE INFECTION ISOLATION INTENSIVE CARE UNIT) เพื่อรองรับการส่งต่อผู้ป่วยวิกฤตที่จําเป็นต้องใช้ห้องแยกแรงดันลบ ให้ได้รับการรักษาทันเวลา
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า โรงพยาบาลราชวิถีถือเป็นหนึ่งในโรงพยาบาลหลักของกระทรวงสาธารณสุข ในการรักษาผู้ป่วยโรคโควิด 19 และให้บริการรักษาโรคอื่นๆ ด้วย จากสถิติมีผู้ป่วยมาใช้บริการแผนกผู้ป่วยนอกเฉลี่ย 6,000 คน/วัน จากเดิมการวัดอุณหภูมิร่างกายคนไข้ เป็นการวัดด้วยเครื่องดิจิตอลโดยใช้บุคลากรทางการแพทย์วัดรายบุคคล ซึ่งถือเป็นความเสี่ยงต่อการติดเชื้อและภาระงานที่เพิ่มขึ้น การสนับสนุนประตูอัจฉริยะคัดกรองอุณหภูมิของบริษัท ทัช เทคโนโลยี จํากัด (TOUCH TECHNOLOGIES CO.,LTD.) จะช่วยลดการแพร่กระจายของเชื้อโรคและป้องกันบุคลากรทางการแพทย์ให้ปลอดภัยจากเชื้อโรคต่างๆ ได้ ช่วยลดภาระการทํางานและจํานวนของเจ้าหน้าที่ปฏิบัติงานคัดกรองด่านหน้า และลดการสัมผัส สร้างความปลอดภัย ทั้งเจ้าหน้าที่ปฏิบัติงาน ผู้ป่วย และญาติ
สําหรับหอผู้ป่วยวิกฤตแยกโรคติดเชื้อระบบทางเดินหายใจ จํานวน 9 ห้อง ได้ปรับปรุงจากหอผู้ป่วยวิกฤตอายุรกรรมเดิม มีพยาบาลประจําหอผู้ป่วย 15 คนที่ผ่านการฝึกอบรมแล้ว รองรับการดูแลรักษาผู้ป่วยวิกฤตแยกโรคติดเชื้อระบบทางเดินหายใจ โดยเฉพาะโรคโควิด 19 ซึ่งโรงพยาบาลราชวิถี ถือเป็นโรงพยาบาลต้นแบบ กรมการแพทย์ ที่ให้บริการจัดการดูแลรักษาผู้ป่วยกลุ่มนี้ รวมถึงการดําเนินงานคลินิกบัตรประกันสุขภาพ มาตรา 8 ถือว่าเป็นการดูแลผู้ป่วยบัตรทองที่ได้รับผลกระทบให้ได้รับการรักษาอย่างต่อเนื่อง
*********************************** 4 พฤศจิกายน 2563
รัฐบาลไทย-ข่าวทำเนียบรัฐบาล-รมว.พม. มอบนโยบายการขับเคลื่อนคุณธรรมและความโปร่งใส ปี 2564
วันพุธที่ 4 พฤศจิกายน 2563
รมว.พม. มอบนโยบายการขับเคลื่อนคุณธรรมและความโปร่งใส ปี 2564
รมว.พม. มอบนโยบายการขับเคลื่อนคุณธรรมและความโปร่งใส ปี 2564
วันนี้ (4 พ.ย. 63) เวลา 13.00 น. ณ ห้องประชุม ชั้น 2 กระทรวงการพัฒนาสังคมและความมั่นคงของมนุษย์ (พม.) สะพานขาว ถนนกรุงเกษม กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมแนวทางการปฏิบัติงานเพื่อเตรียมพร้อมการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment : ITA) ประจําปีงบประมาณ พ.ศ. 2564 พร้อมมอบนโยบายการขับเคลื่อนงานให้กับคณะผู้บริหาร หัวหน้าหน่วยงาน และผู้แทนหน่วยงานที่เกี่ยวข้องเข้าร่วมประชุม รวมจํานวน 100 คน เพื่อยกระดับประสิทธิภาพการขับเคลื่อนคุณธรรมและความโปร่งใสในการดําเนินงานของหน่วยงานภาครัฐให้กับทุกส่วนราชการ
นายจุติ กล่าวว่า ตนได้มอบนโยบายให้ทุกหน่วยงานช่วยกันปิดจุดอ่อนให้กลายเป็นจุดแข็ง และในปีงบประมาณ พ.ศ. 2564 ทุกกรมจะต้องผ่านเกณฑ์การประเมิน รวมทั้งต้องมีการปรับเปลี่ยนกรอบความคิดใหม่ และข้อมูลสาธารณะที่จําเป็น จะต้องมีการเปิดเผยข้อมูลให้ประชาชนสามารถรับรู้ รับทราบได้ อีกทั้งได้สั่งการให้ทุกกรมจัดตั้ง ผู้บริหารเทคโนโลยีสารสนเทศระดับสูง หรือ CIO เพื่อดําเนินงานด้านคุณธรรมและความโปร่งใสของหน่วยงาน โดยมอบให้ผู้ตรวจราชการกระทรวง พม. กํากับดูแล เพื่อให้ผ่านการประเมินและยกระดับประสิทธิภาพการขับเคลื่อนคุณธรรมและความโปร่งใสในการดําเนินงานของหน่วยงานภาครัฐ
รัฐบาลไทย-ข่าวทำเนียบรัฐบาล-อนุทิน ส่งทีมดูแลสุขภาพ ทีมเยียวยาจิตใจ ผู้ประสบภัยน้ำท่วม อ.นาดี จ.ปราจีนบุรี
วันพุธที่ 4 พฤศจิกายน 2563
อนุทิน ส่งทีมดูแลสุขภาพ ทีมเยียวยาจิตใจ ผู้ประสบภัยน้ําท่วม อ.นาดี จ.ปราจีนบุรี
รองนายกรัฐมนตรีและรัฐมนตรีว่าการกระทรวงสาธารณสุข ส่งทีมเจ้าหน้าที่ดูแลสุขภาพกาย ทีมเยียวยาจิตใจ และทีมฟื้นฟูสิ่งแวดล้อม ลงพื้นที่ดูแลผู้ประสบภัยน้ําป่าไหลหลาก พร้อมแจกยาชุดน้ําท่วม 2,789 ชุด ยาน้ํากัดเท้า 518 ชุด ให้แก่ผู้ประสบภัยในจังหวัดปราจีนบุรี
วันนี้ (4 พฤศจิกายน 2563) แพทย์หญิงพรรณประภา ยงค์ตระกูล โฆษกกระทรวงสาธารณสุข ให้สัมภาษณ์ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีความห่วงใยผู้ประสบภัยจากพายุโคนี ได้กําชับให้หน่วยงานในสังกัดให้การดูแลทั้งด้านร่างกายและจิตใจอย่างเต็มที่ และมอบหมายให้กองสาธารณสุขฉุกเฉินสนับสนุนยาและเวชภัณฑ์ ส่งให้ตามความต้องการของจังหวัดรวม 61,500 ชุด ขณะนี้ สถานบริการสาธารณสุขทั้ง 15 แห่งที่ได้รับผลกระทบ สามารถให้บริการได้ตามปกติ
แพทย์หญิงพรรณประภากล่าวต่อว่า สําหรับจังหวัดปราจีนบุรี ขณะนี้ระดับน้ําในพื้นที่ได้ลดลงแล้ว ได้มอบหมายให้นาวาอากาศตรี นายแพทย์บุญเรือง ไตรเรืองวรวัฒน์ ที่ปรึกษารัฐมนตรีช่วยว่าการกระทรวงสาธารณสุขและประธานมูลนิธิ อสม. และคณะ ลงพื้นที่ มอบข้าวสาร อาหารแห้ง และของใช้ส่วนตัว เพื่อช่วยเหลือบรรเทาความเดือดร้อนเบื้องต้นให้แก่ อสม. และผู้ประสบภัยเหตุน้ําป่าไหลหลาก ใน 4 ตําบล อําเภอนาดี จํานวน 169 ชุด และนายแพทย์อภิชาติ รอดสม สาธารณสุขนิเทศก์เขตสุภาพที่ 6 ได้ลงพื้นที่ให้กําลังใจผู้ปฏิบัติงานและประชาชนที่ได้ผลกระทบในตําบลบุพราหมณ์ อ.นาดี ส่งทีมดูแลสุขภาพ ทีมเยียวยาจิตใจ หรือ เอ็มแคท (Mental Health Crisis Assessment and Treatment Team : MCATT) และทีมเจ้าหน้าที่ลงฟื้นฟูด้านอนามัยสิ่งแวดล้อม โดยแบ่งพื้นที่ออกเป็น 4 ทีม 4 หมู่บ้านในตําบลบุพราหมณ์ อ.นาดี ได้แก่ หมู่ 5 บ้านวังมีด หมู่ 6 บ้านวังขอนแดง หมู่ 8 บ้านวังใหม่ และหมู่ 10 บ้านทับลานใน รวม 88 หลังคาเรือน พร้อมจัดทีมช่วยเหลือ​ด้านการรักษา​พยาบาล​ 1 จุด​ ที่ศูนย์สาธารณสุขมูลฐานชุมชน สาขาบริการ​สุขภาพ​โรงพยาบาลส่งเสริมสุขภาพตําบลบ้าน กม. 80 และศูนย์พักพิงชั่วคราว
นอกจากนี้ ได้ออกหน่วยแพทย์เคลื่อนที่ให้บริการผู้ประสบภัยในอ.กบินทร์บุรี อ.นาดี และอ.ศรีมหาโพธิ จํานวน 9 ครั้ง มีผู้มารับบริการจํานวน 147 คน พร้อมแจกยาชุดน้ําท่วม 2,789 ชุด ยาน้ํากัดเท้า 518 ชุดแก่ผู้ประสบภัย ทั้งนี้ได้ส่งเจ้าหน้าที่สาธารณสุข และอสม.ออกเยี่ยมบ้านให้ความรู้ป้องกันโรคหลังน้ําลด การดูแลสุขภาพ การบริโภคอาหารและน้ําดื่มให้ถูกสุขลักษณะ จํานวน 2,350 หลังคาเรือน พร้อมเฝ้าระวังโรคติดต่อที่มีผู้ป่วยเป็นกลุ่มก้อน เช่น ไข้หวัด ไข้หวัดใหญ่ อุจจาระร่วง
********************************** 4 พฤศจิกายน 2563